
ЕДИННИ ПРАВИЛА
ПРИ СЛУЧАИТЕ НА ТОРМОЗ СРЕД ДЕЦАТА
 
    Настоящите правила регламентират задълженията на всички служители, свързани със случаите на тормоз. Те са част от превантивните дейности, които се предприемат на равнище детска градина.
 
I.Задължения на екипа на детската градина
1. Педагогически съвет
· приема настоящите правила, като част от Правилника за дейността на детската градина;
2.  Координационен съвет
· проследява и координира дейностите за справяне с тормоза на равнище детска градина;
· обобщава резултатите от оценката на тормоза в началото и в края на учебната година и запознава заинтересованите страни с обобщените резултати;
· обсъжда и приема процедурите за докладване, регистриране и проследяване на случаите на тормоз;
· прави мотивирани предложения до директора с цел подобряване на работата;
· подпомага учителите на групите с материали и консултации, съдейства за организирането на периодични обучения на учителите по темата за насилието и тормоза
 3. Главен учител
· отговаря за воденето и съхранението на  Дневника за регистриране на случаите на тормоз и съпътстващата документация;
· участва в екипите за работа по конкретен случа, разработва програми за работа с деца в риск
4. Учители на групи
· в началото и в края на учебната година извършват оценка на тормоза между децата в групата по методика, определена от Координационния съвет;
· определят правилата,ценностите и границите на приемливо поведение на равнище група;
· провеждат дейности, свързани с формирането у децата на нагласи и социални умения, недопускащи насилие;
· регистрират всеки случай на насилие или тормоз в Дневника-регистър;
· участват в работата на екипа, сформиран по конкретен случай на дете от групата;
· информират родителите в началото на всяка учебна година за наличието на Координационен съвет за превенция на насилието и тормоза и за недопускане на подобни прояви;
· информират родителите при всяка проява на тормоз, в които детето им е участник и за предприетите от училището мерки
· включват темата за насилието и тормоза в разговори, беседи и подпомага децата да разберат същността на неприемливото поведение ;
· поощряват и развиват съвместните игри, както и поведение на сътрудничество и взаимопомощ;
· познават и използват установената система за информиране и съобщаване за случаи на тормоз между децата;
 
5. Непедагогически персонал
· полагат грижи за предотвратяване на прояви на насилие и тормоз в занималните и санитарните помещения;
· познават основните принципи на действие в ситуации на тормоз и ги прилагат;
· не допускат прояви на тормоз и насилие и съобщават за тях на учителя на групата.

II. Процедура за информиране и съобщаване на случаи на тормоз

     Учител, който е непосредствен свидетел на случай на тормоз или насилие на дете или деца описва в дневник-регистър за тормоза ситуацията, в която е проявено недопустимото действие.

III. Процедури за регистриране, докладване и разглеждане на случаи на тормоз
     1. Всеки учител или служител, станал свидетел на ситуация на тормоз или за която е получил сигнал /от дете или друг служител от детската градина/ е длъжен да се намеси, за да прекрати ситуацията на тормоз.
     2.При необходимост от допълнителна работа с дете – жертва на насилие или дете, упражняващо насилие, се изготвя индивидуална работна програма с ясно разписани функции и дейности на екип от психолог, учителите на групата и родител. 
     3. Действия в случаи на инцидент, който поставя в риск или уврежда живота и/или здравето на детето: 
· учителят или служителят действат в следната последователност: 
· извеждат пострадалото дете от мястото на инцидента и оказват долекарска помощ; 
· при непосредствена опасност за живота на пострадалото дете се обаждат на телефон 112; 
· уведомяват веднага директора на детската градина; 
· уведомяват родителите/настойниците на детето; 
· описват ситуацията писмено в Дневника-регистър за тормоз и насилие.

